Sõrmeregister

Sõrmeregister ehk pöidlaregister (saksa keeles Daumenregister)Raamatukogusõnastik on raamatu eeslõikesse lõigatud sälgud ja neisse märgitud tähestik või mõni muu raamatu sisus orienteerumist abistav märgistus (numbrid, sõnad vm).

Sõrmeregistriga varustatakse eeskätt teatmeteosed, aga ka aadressi- ja telefoniraamatud, et mahukast raamatust oleks lihtsam soovitud kohta üles leida.

Poolümara kujuga õõnsused paiknevad raamatu eeslõikel tavaliselt raamatu algusest lõpu suunas ülalt alla kulgeva trepina; nende täpne arv ja asetus sõltub raamatu kõrgusest ja paksusest. Sõrmeõõnsused varustatakse põhjas registrisiltidega, millele on trükitud tähed või numbrid ja mis juhivad raamatu lehitseja selle tähe või numbriga seotud leheküljele.Thumb index. - Bookbinding and the Conservation of Books. A Dictionary of Descriptive Terminology

 Vaata ka 
 register
 sisukord

 Viited 

Kategooria:Raamatukunst
Kategooria:Raamatuteadus
Kategooria:Raamatu osad